Годишен доклад за 2021 година

На

НЧ „Светлина 1929 г.“ с. Брястово

Измина една трудна 2021 г. не само за нас читалищните дейци, но и за всички българи.

По традиция започваме годината с празника – бабин ден. Трифонов ден е обичан празник от брястовци. Отпразнувахме го с ритуално зарязване в един от лозовите масиви на селото и след това празника продължи с наздравица за берекет на цялото село. За първи март площада ни заприлича на една красива, голяма мартеница, украсен в бяло и червено. Нашето читалище участва в онлайн конкурс за мартенички в село Новоселец. Участвахме и в онлайн конкурс за бутурници в село Млекарево и онлайн арт изложба под надслов „ Сръчността на българката в миналото, преплетена с креативността на настоящето“. Националният празник трети март, бе отбелязан на паметника пред кметството, с поднасянето на цветя и ръчно изработен от нас венец. След това последва рецитал. За осми март, Международния ден на жената, успяхме да организираме голямо тържество. Дойде и денят на прошката – Сирни заговезни, който по нашият край се отбелязва с хвърляне на бутурници. На 06.05.21г. чествахме 92 години от основаване на нашето читалище с голям празник на площада на селото. Юни месец, подготвихме проект от Министерството на културата, по програма – „ Българските библиотеки – съвременни центрове за четене и информираност.“ Спечелихме проекта на стойност 1083.12 лв. и закупихме 85 броя нови книги. В нашето село има четящи хора, а през лятото и много деца, затова ще продължаваме да обновяваме библиотечния фонд и занапред, за да има все повече и нови читатели. През годината имаме направени дарения от книги, около 200 тома. Към нея има направен абонамент на четири броя периодични издания – Хоби фермер, Минаха години, списание Библиотека и списание – Журнал за жената. Те се ползват безплатно, от всички членове на читалището. Във фоайето на читалището оформихме красив битов кът, за срещи и разговори, който може да се ползва от всички членове на читалището. На 01.10. отбелязахме деня на пенсионера с тържество в залата на пенсионерския ни клуб. Не успяхме да отбележим края на 2021 г с шумно тържество, но украсихме красива коледна елха в центъра на селото, на която се радваха малки и големи. От името на читалището, подарихме на най – възрастните наши членове, скромен подарък в знак на благодарност, че през всички тези години, те отдават своите сърца и помагат за каузата - НЧ „ Светлина – 1929 г. „ с. Брястово. Изказваме благодарност и на всички останали, които милеят и горят, за продължаване на добруването на читалищното дело!

Ръководството на читалището има и други идейни проекти занапред, които ще бъдат в полза на жителите на село Брястово.

Благодарим ви за вниманието!!!

Списък на настоятелството към НЧ „Светлина – 1929г“ с. Брястово

* + 1. Нели Иванова Димова
    2. Михаела Генчева Динева
    3. Силвия Иванова Динева
    4. Диана Пейкова Атанасова

5. Мирчо Мирчев Димитров

Списък на проверитена комисия към НЧ „Светлина – 1929г.“ с. Брястово

* + 1. Пенка Жеркова Борисова
    2. Василка Николова Иванова
    3. Георги Тодоров Танев